CELEX: 62007TA0392
Language: et
Date: 2013-01-15 00:00:00
Title: Kohtuasi T-392/07: Üldkohtu 15. jaanuari 2013 . aasta otsus — Strack versus komisjon (Juurdepääs dokumentidele — Määrus (EÜ) nr 1049/2001 — Dokumentidele ja Üldkohtu menetluses olevale kohtuasjale juurdepääsu kordustaotlustega seotud dokumendid — Dokumentide register — Tühistamishagi — Juurdepääsu keelamine vaikimisi — Põhjendatud huvi — Vastuvõetavus — Juurdepääsu osaline keelamine — Eraelu puutumatust ja isikupuutumatust kaitsev erand — Kolmandate isikute ärihuve kaitsev erand — Otsustamisprotsessi kaitsev erand — Põhjendamiskohustus — Lepinguväline vastutus)

23.2.2013   
            
            
               ET
            
            
               Euroopa Liidu Teataja
            
            
               C 55/9
            
         Üldkohtu 15. jaanuari 2013. aasta otsus — Strack versus komisjon
   (Kohtuasi T-392/07) (1)
   
   (Juurdepääs dokumentidele - Määrus (EÜ) nr 1049/2001 - Dokumentidele ja Üldkohtu menetluses olevale kohtuasjale juurdepääsu kordustaotlustega seotud dokumendid - Dokumentide register - Tühistamishagi - Juurdepääsu keelamine vaikimisi - Põhjendatud huvi - Vastuvõetavus - Juurdepääsu osaline keelamine - Eraelu puutumatust ja isikupuutumatust kaitsev erand - Kolmandate isikute ärihuve kaitsev erand - Otsustamisprotsessi kaitsev erand - Põhjendamiskohustus - Lepinguväline vastutus)
   2013/C 55/13
   Kohtumenetluse keel: saksa
   
      Pooled
   
   
      Hageja: Guido Strack (Köln, Saksamaa) (esindaja: advokaat H. Tettenborn)
   
      Kostja: Euroopa Komisjon (esindajad: C. Ladenburger ja P. Costa de Oliveira, hiljem P. Costa de Oliveira ja B. Conte)
   
      Ese
   
   Esiteks nõue tühistada kõik komisjoni vaikimisi ja sõnaselged otsused, mis tehti pärast G. Stracki 20. juuni 2007. aasta esialgset taotlust dokumentidele juurdepääsu saamiseks, ja teiseks kahju hüvitamise nõue.
   
      Resolutsioon
   
   
               1.
            
            
               Vajadus teha otsus juurdepääsu vaikimisi keelamise otsuste õiguspärasuse üle on ära langenud.
            
         
               2.
            
            
               Tühistada komisjoni 25. juuli 2007. aasta otsus, millega keelduti registri väljavõttele juurdepääsu andmisest.
            
         
               3.
            
            
               Tühistada 23. oktoobri 2007. aasta otsus, mis puudutab Euroopa Pettustevastase Ameti (OLAF) dokumente, juriidilisi isikuid käsitlevate andmetega seotud osas.
            
         
               4.
            
            
               Tühistada komisjoni 28. novembri 2007. aasta ja 15. veebruari 2008. aasta otsused, mis puudutavad komisjoni dokumente (v.a OLAF).
            
         
               5.
            
            
               Tühistada komisjoni 28. novembri 2007. aasta ja 9. aprilli 2008. aasta otsused, mis puudutavad kohtuasjaga T-110/04 seotud dokumente, osas, mis puudutab esiteks juriidiliste isikutega seotud andmete kustutamist, kui kustutamine ei põhinenud Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele, artikli 4 lõikel 2, teiseks, dokumentide ja andmete kustutamist määruse nr 1049/2001 artikli 4 lõike 1 punkti b alusel — välja arvatud esiteks, Euroopa Komisjoni „Kaubanduse” peadirektoraadi ametnike nimesid ja aadresse puudutavate andmete ja teiseks, nende vastu kohtuasjas T-110/04 hageja esitatud süüdistuste kustutamine — ning kolmandaks, dokumentide ja andmete kustutamist määruse nr 1049/2001 artikli 4 lõike 3 teise lõigu alusel.
            
         
               6.
            
            
               Jätta hagi ülejäänud osas rahuldamata.
            
         
               7.
            
            
               Jätta komisjoni kohtukulud tema enda kanda ja mõista temalt välja kaks kolmandikku Guido Stracki kohtukuludest.
            
         
      (1)  ELT C 297, 8.12.2007.